smcproject/ml-wiki-sentences huggingface dataset:
ബ്ലേഡ്‌ മാഫിയയിൽനിന്നു കൊള്ളപ്പലിശയ്‌ക്കു പണം കടമെടുത്തു വലയുന്നവരെ സഹായിക്കാൻ കേരളത്തിലെ സംസ്ഥാനസർക്കാർ രൂപം നൽകിയ പദ്ധതിയാണ് ഋണമുക്തി പദ്ധതി .
വ്യക്തികളിൽനിന്ന് പണം കടംവാങ്ങിയ 18നും 60നും ഇടയ്ക്ക് പ്രായമുള്ളവർക്ക് സംസ്ഥാനത്തെ ഷെഡ്യൂൾഡ് ബാങ്കുകളിൽ ഈ വായ്പയ്ക്ക് അപേക്ഷിക്കാം.
വായ്പ അനുവദിച്ചാൽ ആ തുക കടംനൽകിയവർക്ക് ബാങ്ക് നേരിട്ടുനൽകും.
വ്യക്തികൾ അവർ താമസിക്കുന്ന സ്ഥലത്തെ ബാങ്കുകളിലാണ് അപേക്ഷിക്കേണ്ടത്.
ഇതിനായി ഓരോ സ്ഥലത്തും പ്രത്യേകം ബാങ്കുകളെ ചുമതലപ്പെടുത്തും.
ജില്ലാ ലീഡ് ബാങ്കാണ് ഇത് നിശ്ചയിക്കുക.
ഈ ബാങ്കിൽ നിലവിൽ കുടിശ്ശികവരുത്തിയവരുടെ അപേക്ഷ പരിഗണിക്കില്ല.
അഞ്ചുവർഷമാണ് വായ്പയുടെ കാലാവധി.
വായ്പയെടുക്കുന്നവരുടെ വരുമാനഘടന അനുസരിച്ച് മാസത്തിലൊരിക്കൽ മുതൽ വർഷത്തിലൊരിക്കൽ വരെയുള്ള ഗഡുക്കളായി വായ്പ തിരിച്ചടയ്ക്കാം.
നിബന്ധനകൾ അരലക്ഷം രൂപ അല്ലെങ്കിൽ വാർഷികവരുമാനത്തിന്റെ 150 ശതമാനം ഇതിലേതാണ് കുറവ് ആ തുകയേ വായ്പയായി ലഭിക്കൂ.
ഈ വായ്പയ്ക്ക് ഈട് നൽകേണ്ടതില്ല.
പകരം ഏതെങ്കിലും കുടുംബാംഗം കൂടി ഇതിന്റെ ബാദ്ധ്യത പങ്കുെവയ്ക്കുമെന്ന് ഒപ്പിട്ടുനൽകണം.
അല്ലാത്തവർ വായ്പയുടെ തുകയ്ക്കനുസരിച്ച് ഈട് നൽകണം.
ഇള ഭട്ട് ഇംഗ്ലീഷ് വിലാസം https://ml.wikipedia.org/wiki/Ela_Bhatt
പ്രമുഖയായ ഇന്ത്യൻ സാമൂഹിക പ്രവർത്തകയാണ് ഇള ഭട്ട് .
(ജനനം : 7 സെപ്റ്റംബർ 1933) ജീവിതരേഖ
ഗുജറാത്തിലെ അഹമ്മദാബാദ് സ്വദേശിയായ ഇള സ്വയം തൊഴിൽചെയ്യുന്ന സ്ത്രീകളുടെ സംഘടനയായ സെൽഫ് എംപ്ലോയ്ഡ് വിമൻസ് അസോസിയേഷൻ ഓഫ് ഇന്ത്യയുടെ (സേവ) സ്ഥാപകയാണ്.
വിമൻസ് വേൾഡ് ബാങ്കിങ്ങിന്റെ സ്ഥാപകരിൽ ഒരാളുമാണ്.
1996-ലെ, വീട്ടുജോലി സംബന്ധിച്ച അന്താരാഷ്ട്ര കൺവെൻഷൻ വീട്ടിലിരുന്നു ജോലിചെയ്യുന്നവരുടെ അവകാശങ്ങളും സംഭാവനകളും അംഗീകരിക്കാൻ പ്രധാനകാരണം ഇളയുടെ നേതൃത്വമായിരുന്നു.
അധികം സ്ത്രീകൾ നിയമബിരുദം നേടാത്ത 1950-കളിൽ നിയമബിരുദം നേടിയ ഇള ആ ബിരുദം പ്രാദേശിക തുണിമില്ലുകളിലെ തൊഴിലാളിസംഘടനകളുടെ ഉന്നമനത്തിനുവേണ്ടിയാണ് ഉപയോഗിച്ചത്.
സ്ത്രീകൾ വീട്ടിലിരുന്ന് ചെയ്യുന്ന ജോലികളുടെ വിവരങ്ങൾ ശേഖരിക്കണമെന്നും വിലയിരുത്തണമെന്നും ഇള ഗവേഷകരെ ബോധ്യപ്പെടുത്തി.
ഈ വിവരം പുറത്തുവന്നതോടെ നയരൂപകർത്താക്കൾക്ക് അക്കാര്യം അവഗണിക്കാനായില്ലെന്ന് ഹില്ലരി ചൂണ്ടിക്കാട്ടി.
തന്റെ ആരാധ്യവനിതകളിൽ ഒരാളാണ് ഇള ഭട്ടെന്ന് യു.എസ്. വിദേശകാര്യസെക്രട്ടറി ഹില്ലരി ക്ലിന്റൺ വാഷിങ്ടണിൽ നടന്ന ലിംഗനീതി സംബന്ധിച്ച പരിപാടിയിൽ വെളിപ്പെടുത്തിയിരുന്നു.
കൃതികൾ Bhatt, E. R. (2006).
We are poor but so many: the story of self-employed women in India .
ISBN 0-19-516984-0
Ela Bhatt's book has been translated in Gujarati , Urdu , Hindi and is currently being translated in French and Tamil .
1985 പത്മശ്രീ
1986 പത്മഭൂഷൻ അവലംബം ↑ അധിക വായനക്ക് India’s 50 Most Illustrious Women ( ISBN 81-88086-19-3 ) by Indra Gupta പുറം കണ്ണികൾ Ela Bhatt എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Biography, National Resource Centre for Women, Government of India Archived 2007-09-28 at the Wayback Machine .
Biography of Ela Bhatt on the official site of the Magsaysay award Archived 2007-03-12 at the Wayback Machine .
Ela Bhatt's biography on The Elders' website Archived 2010-03-10 at the Wayback Machine .
ഇള (പുരാണകഥാപാത്രം) ഇംഗ്ലീഷ് വിലാസം https://ml.wikipedia.org/wiki/Ida
വൈവസ്വതമനുവിന്റെയും ശ്രദ്ധയുടെയും പുത്രിയാണ് ഇള .
മനുവിന്റെ ആഗ്രഹമനുസരിച്ച് വസിഷ്ഠൻ ഇളയെ പുരുഷൻ (ഇളൻ) ആക്കി.
ഇളൻ ഒരിക്കൽ ക്രീഡയിലേർപ്പെട്ടിരുന്ന പാർവതീപരമേശ്വരന്മാരുടെ മുമ്പിൽ ചെന്നുപെട്ടു.
ക്ഷുഭിതയായ പാർവതി , സ്ത്രീയായിപ്പോകട്ടെ എന്ന് ഇളനെ ശപിച്ചു.
സ്ത്രീയായ അവളെ ബുധൻ വിവാഹം കഴിച്ചു.
ഈ ദമ്പതികളുടെ പുത്രനാണ് പുരൂരവസ്സ് .
പിന്നീട് ശിവന്റെ അനുഗ്രഹം കൊണ്ട്   ഒന്നിടവിട്ട മാസങ്ങളിൽ ഇള പുരുഷനായും സ്ത്രീയായും  ജീവിച്ചു.
ദേവന്മാരും അസുരന്മാരും നടത്തുന്ന അഗ്ന്യാധാനം ശരിയായ രീതിയിലാണോ നിർവഹിക്കുന്നതെന്നറിയാൻ മനു ഇളയെ നിയോഗിച്ചു.
മൂന്ന് അഗ്നികൾ ശരിക്കുവെച്ച് യാഗം നടത്തിച്ചത് ഇളയായിരുന്നു എന്ന് തൈത്തിരീയ ബ്രാഹ്മണം പറയുന്നു  .
നട്ടെല്ലിനുള്ളിലെ മൂന്നു നാഡികളിൽ ഒന്നിന്റെ പേര് `ഇള' യെന്നാണ്.
അവലംബം Encyclopedia for Epics of Ancient India .
ഇള അരുൺ ഇംഗ്ലീഷ് വിലാസം https://ml.wikipedia.org/wiki/Ila_Arun
ഇന്ത്യൻ ചലച്ചിത്രവേദിയിലെ ഒരു ഗായികയും, ടെലിവിഷൻ നടിയും ഹിന്ദി നാടൻ പാട്ടുകാരിയുമാണ് ഇള അരുൺ .
ജയ്‌പൂരിലാണ് ഇള അരുൺ ജനിച്ചത്.
സ്വതസ്സിദ്ധമായ പരുത്ത രീതിയിലുള്ള ശബ്ദത്തിലുള്ള പാട്ടുകളാണ് ഇവരെ നാടൻ പാട്ട് രംഗത്തും പിന്നീട് ഹിന്ദി ചലച്ചിത്രപിന്നണി വേദിയിലും ശ്രദ്ധേയയാക്കിയത്.
ഇള പഠിച്ചത് ജയ്പൂരിലെ മഹാറാണി ഗേൾസ് കോളേജിലാണ്.
സോണി ടിവിയിലെ ഫേം ഗുരുകുൽ എന്ന പരിപാടിയിൽ കുട്ടികളെ പാട്ടു പഠിപ്പിക്കുന അദ്ധ്യാപികയായിരുന്നതാണ്.
പിന്നീട് തമിഴിൽ എ. ആർ. റഹ്മാൻ സംഗീതസംവിധാനം ചെയ്ത മി.റോമിയോ എന്ന ചിത്രത്തിൽ മുത്തു മുത്തു മഴൈ എന്ന ഗാനം പാടി.
1994 ൽ ഖൽനായക് എന്ന ചിത്രത്തിലെ ചോളി കെ പീച്ചേ ക്യാ ഹേ എന്ന ഗാനം പാടിയതിന് മികച്ച പിന്നണിഗായികക്കുള്ള ഫിലിംഫെയർ പുരസ്കാരം ലഭിച്ചു.
ഇത് കൂടാതെ തന്റെ സ്വന്തമായ ആൽബങ്ങളും ഇള നിർമ്മിച്ചിട്ടുണ്ട്.
ഇതിൽ ശ്രദ്ധേയമാ‍യ ചിലത് വോട് ഫോർ ഘാഗ്ര , മോർണി , മേം ഹോ ഗയി സാവൻ ലാഖ് കി എന്നിവയാണ്.
2008 ലെ ഇന്ത്യൻ പ്രീമിയർ ലീഗ് മത്സരങ്ങളിൽ രാജസ്ഥാൻ റോയൽസിനു വേണ്ടി ഹല്ല ബോൽ എന്ന പ്രോത്സാഹനഗാനം ആലപിച്ചിരുന്നു.
ഇത് കൂടാതെ ചില ബോളിവുഡ് ചിത്രങ്ങളിൽ ശ്രദ്ധേയമായ വേഷങ്ങളും ഇള ചെയ്തിട്ടുണ്ട്.
ഓസ്കാർ പുരസ്കാരം നേടിയ സ്ലംഡോഗ് മില്യണയർ എന്ന  ചിത്രത്തിലെ റിംഗ റിംഗ എന്ന ഗാനവും പാടിയത് ഇള അരുൺ ആണ്.
ഇളയുടെ സഹോദരൻ, പിയൂഷ് പാണ്ടേ ഒരു പരസ്യചിത്രകാരനാണ്.
സഹോദരി രമ പാണ്ടെ  സംവിധായകയും  നിർമ്മാതാവുമാണ്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഇള അരുൺ
ഇള പട്‌നായിക് ഇംഗ്ലീഷ് വിലാസം https://ml.wikipedia.org/wiki/Ila_Patnaik
ഭാരതീയയായ  സാമ്പത്തികശാസ്ത്രജ്ഞയും പത്ര പ്രവർത്തകയുമാണ് ഇള പട്‌നായിക് .
കേന്ദ്ര സർക്കാറിന്റെ പ്രിൻസിപ്പൽ ഇക്കണോമിക് അഡ്വൈസറാണ്.
നാഷണൽ ഇൻസ്റ്റിറ്റിയൂട്ട് ഓഫ് പബ്ലിക്ക് ഫിനാൻസ് ആൻഡ് പോളിസിയിലെ ആർ.ബി.ഐ. ചെയർ പ്രൊഫസറായിരുന്നു.
ബ്രിട്ടനിലെ സറേ സർവകലാശാലയിൽനിന്ന് സാമ്പത്തികശാസ്ത്രത്തിൽ പി.എച്ച്.ഡി. നേടിയ ഇവർ ഇടക്കാലത്ത് 'ഇന്ത്യൻ എക്‌സ്പ്രസ്സി'ന്റെ ഇക്കണോമിക് എഡിറ്ററായിരുന്നു.
ഇല്ലിനോയി നദി ഇംഗ്ലീഷ് വിലാസം https://ml.wikipedia.org/wiki/Illinois_River
ഇല്ലിനോയി നദി അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തുകൂടി ഒഴുകുന്ന മിസിസിപ്പി നദിയുടെ ഒരു പ്രധാന പോഷകനദിയാണ്.
ഏകദേശം 273 മൈൽ (439 കിലോമീറ്റർ) നീളമുള്ള ഈ നദി മധ്യ ഇല്ലിനോയിയുടെ വലിയൊരു ഭാഗത്തുകൂടി ഒഴുകുന്ന നദിയ്ക്ക് 28,756.6 ചതുരശ്ര മൈൽ (74,479 ചതുരശ്ര കിലോമീറ്റർ) നീർത്തടമുണ്ട്.
നദിയുടെ നീർത്തടം ഇന്ത്യാന , വിസ്കോൺസിൻ , തെക്കുപടിഞ്ഞാറൻ മിഷിഗനിലെ വളരെ ചെറിയ ഒരു പ്രദേശം എന്നിവിടങ്ങളിലേക്കും വ്യാപിക്കുന്നു.
മഹാ തടാകങ്ങളെ മിസിസിപ്പിയുമായി ബന്ധിപ്പിക്കുന്ന ഒരു പ്രധാന ജലമാർഗ്ഗമെന്ന നിലയിൽ തദ്ദേശീയ അമേരിന്ത്യൻ വംശജർക്കും ആദ്യകാല ഫ്രഞ്ച് വ്യാപാരികൾക്കുമിടയിൽ ഈ നദി അതീവ പ്രധാന്യമുള്ളതായിരുന്നു.
ഈ നദിയോരത്തുടനീളമുണ്ടായിരുന്ന ഫ്രഞ്ച് കൊളോണിയൽ വാസസ്ഥലങ്ങൾ 17, 18 നൂറ്റാണ്ടുകളിൽ ഇല്ലിനോയിസ് കൺട്രി എന്നറിയപ്പെടുകയും പ്രദേശത്തിന്റെ ഹൃദയഭാഗമായിത്തീരുകയും ചെയ്തു.
പത്തൊൻപതാം നൂറ്റാണ്ടിൽ ഇല്ലിനോയി ആന്റ് മിഷിഗൺ കനാൽ , ഹെന്നെപിൻ കനാൽ എന്നിവയുടെ നിർമ്മാണത്തിനുശേഷം, മിഷിഗൺ തടാകവും മിസിസിപ്പിയും തമ്മിൽ ബന്ധിപ്പിക്കുന്ന നിലയിലുള്ള നദിയുടെ പങ്ക് ആധുനിക വ്യാവസായിക ഷിപ്പിംഗ് കാലഘട്ടത്തിലേക്ക് വ്യാപിപ്പിക്കപ്പെട്ടു.
ഇല്ലിനോയി നദി ഇപ്പോൾ ഇല്ലിനോയി ജലപാതയുടെ അടിസ്ഥാനമായി മാറുന്നു.
ഹൈഡ്രോഗ്രഫി
ജോലിയറ്റിന് ഏകദേശം 10 മൈൽ (16 കിലോമീറ്റർ) തെക്കുപടിഞ്ഞാറായി കിഴക്കൻ ഗ്രണ്ടി കൗണ്ടിയിലെ കങ്കാകി നദിയുടെയും ഡെസ് പ്ലെയിൻസ് നദിയുടെയും സംഗമത്തിലൂടെയാണ് ഇല്ലിനോയിസ് നദി രൂപപ്പെടുന്നത്.
വടക്കൻ ഇല്ലിനോയിക്കു കുറുകെ പടിഞ്ഞാറോട്ട് ഒഴുകുന്ന ഈ നദി, മോറിസും ഒട്ടാവയും കടന്നുപോയി, അവിടെ മസോൺ നദിയും ഫോക്സ് നദിയുമായി ലയിക്കുന്നു.
ലാസാല്ലെ നഗരത്തിനുസമീപം, ഇല്ലിനോയിസ് നദി വെർമിലിയൻ നദിയുമായി ചേരുകയും തുടർന്ന് അത് പടിഞ്ഞാറ് പെറുവിലേയ്ക്കും സ്പ്രിംഗ് വാലിയിലേക്കും ഒഴുകുന്നു.
തെക്കുകിഴക്കൻ ബ്യൂറോ കൗണ്ടിയിൽ "ഗ്രേറ്റ് ബെൻഡ്" എന്നറിയപ്പെടുന്ന സ്ഥലത്തുവച്ച് നദി തെക്കോട്ട് തിരിയുകയും പടിഞ്ഞാറൻ ഇല്ലിനോയിക്കു കുറുകേ തെക്കുപടിഞ്ഞാറൻ ദിശയിലേയ്ക്ക് ലാക്കോൺ, ഹെൻ‌റി, നദിയോരത്തെ പ്രധാന നഗരമായ പിയോറിയ നഗരകേന്ദ്രം എന്നിവയിലൂടെ കടന്നുപോകുന്നു.
പിയോറിയയ്ക്കു തെക്ക്, ഇല്ലിനോയി നദി കിഴക്കൻ പിയോറിയയും ക്രീവ് കോയറും തുടർന്ന് ടാസ്വെൽ കൗണ്ടിയിലെ പെക്കിനും കടന്നു പോകുന്നു.
മക്കിനാവ് നദിയുമയായി ചേരുന്ന നദി, തുടർന്ന് ചൗട്ടൌക്വാ ദേശീയ വന്യജീവി സങ്കേതത്തിലൂടെ കടന്നുപോകുന്നു.
ഹവാനയിൽ നിന്ന്, ഇല്ലിനോയി നദി ഫുൾട്ടൺ കൗണ്ടിയിൽ നിന്നും ബ്രൌണിംഗിൽ നിന്നും വരുന്ന സ്പൂൺ നദിയുമായി ചേർന്നശേഷം സംസ്ഥാന തലസ്ഥാനമായ ഇല്ലിനോയിയിലെ സ്പ്രിംഗ്ഫീൽഡിലൂടെ കടന്നുപോകുന്ന സംഗമോൺ നദിയിലേയ്ക്കു ചേരുന്നു.
ലാ മൊയിൻ നദി പിയോറിയയ്ക്കും പെക്കിനും തെക്കായും ലിങ്കൺ, സ്പ്രിംഗ്ഫീൽഡ് എന്നിവയ്ക്കു വടക്കുപടിഞ്ഞാറുമായി സ്ഥിതിചെയ്യുന്ന ബിയേർഡ്‌സ്റ്റൗണിന് ഏകദേശം അഞ്ച് മൈൽ (8 കിലോമീറ്റർ) തെക്കുപടിഞ്ഞാറുവച്ച് ഇല്ലിനോയി നദിയിലേയ്ക്കു പതിക്കുന്നു.
ലാ മൊയിൻ നദിയുമായുള്ള ഇല്ലിനോയി നദിയുടെ സംഗമത്തിനടുത്ത്, അത് തെക്കോട്ട് തിരിയുകയും തെക്കുപടിഞ്ഞാറൻ ഇല്ലിനോയിയിടനീളം മിസിസിപ്പിക്ക് സമാന്തരമായി ഒഴുകുകയും ചെയ്യുന്നു.
മിസിസിപ്പി നദിയുമായുള്ള സംഗമസ്ഥാനത്ത് നിന്ന് ഏകദേശം 15 മൈൽ (24 കിലോമീറ്റർ) മുകളിലായി ഗ്രീൻ, ജേഴ്സി കൗണ്ടികൾ തമ്മിലുള്ള അതിർത്തിയിൽവച്ച് മക്കൌപിൻ ക്രീക്ക് ഇല്ലിനോയി നദിയിൽ ചേരുന്നു.
നദിയുടെ അവസാന 20 മൈൽ (32 കിലോമീറ്റർ) ഗതിയിൽ, ഇല്ലിനോയി നദി കാൽ‌ഹൌൻ‌ കൗണ്ടി ഉൾപ്പെടുന്ന ഒരു ഉപദ്വീപിനാൽ മിസിസിപ്പി നദിയിൽ നിന്ന് അഞ്ച് മൈൽ (8 കിലോമീറ്റർ) ദൂരത്തിൽ മാത്രമായി വേർതിരിക്കപ്പെടുന്നു.
സെൻറ് ലൂയിസ് നഗരകേന്ദ്രത്തിന് ഏകദേശം 25 മൈൽ (40 കിലോമീറ്റർ) വടക്കുപടിഞ്ഞാറായും മിസോറി നദിയുടെയും മിസിസിപ്പിന്റെയും സംഗമസ്ഥാനത്ത് നിന്ന് 20 മൈൽ (32 കിലോമീറ്റർ) മുകളിലുമായി ഗ്രാഫ്‌റ്റണിനടുത്തുവച്ച് ഇല്ലിനോയിസ് നദി മിസിസിപ്പിയിൽ ചേരുന്നു.
അവലംബം ↑ ↑ ↑ ↑ Rivergauges.com Archived 8 April 2009 at the Wayback Machine .
↑ Riverweb Illinois River basics Archived 1 June 2016 at the Wayback Machine .
↑ NHD Plus v 2.1 Watershed Characterization Report ( http://ofmpub.epa.gov/waters10/watershed_characterization.control?pComID=3601974 Archived 2 February 2017 at the Wayback Machine . )
ഇല്ലിനോയി വാട്ടർവേ Historical Map of canal structure, later construction would create the Illinois Waterway
ഇല്ലിനോയി വാട്ടർവേ , ഷിക്കാഗോയിലെ കാല്യുമെ നദീമുഖത്തുനിന്ന് ഇല്ലിനോയിയിലെ ഗ്രാഫ്റ്റണിൽ , ഇല്ലിനോയി നദീമുഖംവരെ ഏകദേശം 336 മൈൽ (541 കിലോമീറ്റർ) ദൂരത്തിൽ സഞ്ചാരയോഗ്യമായ ഒരു ജലപാതാ സംവിധാനമാണ്.
നദികളും തടാകങ്ങളും കനാലുകളുമടങ്ങിയ ഈ സംവിധാനം മഹാതടാകങ്ങളിൽ നിന്ന് ഇല്ലിനോയി , മിസിസിപ്പി നദികൾ വഴി മെക്സിക്കോ ഉൾക്കടലിലേക്ക് ഒരു നാവിക ബന്ധം നൽകുന്നു.
1848 -ൽ ഇല്ലിനോയി മിഷിഗൺ കനാൽ (I M)  തുറന്നു.
1900 -ൽ മിഷിഗൺ തടാകത്തിലേക്കുള്ള ഷിക്കാഗോ നദിയുടെ ഒഴുക്കിന്റെ ഗതിയെ മാറ്റിക്കൊണ്ട് I M ന്റെ സ്ഥാനത്ത് ഷിക്കാഗോ സാനിറ്ററി ആൻഡ് ഷിപ്പ് കനാൽ നിലവിൽ വന്നു.
യു.എസ്. ആർമി കോർപ്സ് എഞ്ചിനീയർമാർ ഈ ജലപാതയിൽ 9 അടി ആഴത്തിൽ (2.7 മീറ്റർ) നാവികയോഗ്യമായ ഒരു ചാനൽ പരിപാലിക്കുന്നു.
ഈ ജലപാതയുടെ സങ്കീർണ്ണമായ വടക്കൻ ഭാഗം ഷിക്കാഗോ ഏരിയ വാട്ടർവേ സിസ്റ്റം (CAWS) എന്ന് പഠനത്തിനും മാനേജ്മെന്റിനുമായി വിവിധ സന്ദർഭങ്ങളിൽ പരാമർശിക്കപ്പെടുന്നു.
യു.എസ്. ആർമി കോർപ്സ് ഓഫ് എഞ്ചിനീയർമാരുടെ നിയന്ത്രണത്തിലുള്ള എട്ട് ലോക്കുകളുടെ ഒരു പരമ്പര, മിഷിഗൺ തടാകത്തിൽ നിന്ന് മിസിസിപ്പി നദി സംവിധാനത്തിലേക്കുള്ള ജലപ്രവാഹത്തെ നിയന്ത്രിക്കുന്നു.
ടി.ജെ. ഒബ്രിയൻ എന്ന പേരിലുള്ള അപ്പർ ലോക്ക് കാല്യുമെ നദിയിൽ, മിഷിഗൺ തടാകത്തിൽ നിന്ന് 7 മൈൽ അകലെയും അവസാന ലോക്ക് ലാഗ്രാഞ്ച് ലോക്ക് ആന്റ് ഡാം സംവിധാനത്തിൽ, മിസിസിപ്പി നദിയിൽ നിന്ന് 90 മൈൽ (140 കിലോമീറ്റർ) മുകൾഭാഗത്തുമാണ്.
അവലംബം ↑ United States Army Corps of Engineers .
" Chapter 6. The Illinois Waterway Archived 2011-07-09 at the Wayback Machine . ".
page 3.
June 3, 2005.
(Dead link)
ഇള ഗാന്ധി ഇംഗ്ലീഷ് വിലാസം https://ml.wikipedia.org/wiki/Ela_Gandhi
ദക്ഷിണാഫ്രിക്കയിലെ ഒരു രാഷ്ട്രീയ നേതാവാണ് ഇള ഗാന്ധി (Ela Gandhi) .
ആഫ്രിക്കൻ നാഷണൽ കോൺഗ്രസ്സ് അംഗമായ ഇള ഗാന്ധിജിയുടെ പൗത്രി കൂടിയാണ്.
1994 മുതൽ 2004 വരേ ദക്ഷിണാഫ്രിക്കൻ പാർലിമെന്റംഗം ആയിരുന്നു.
ഡർബൻ സാങ്കേതിക സർവ്വകലാശാലയുടെ വൈസ് ചാൻസലർ പദവിയും വഹിച്ചിട്ടുണ്ട്.
1940 ജൂലൈ ഒന്നാം തീയതി, ദക്ഷിണാഫ്രിക്കയിലെ ‍ ഡർബനിലാണ് ഇള ജനിച്ചത്.
മണിലാൽ ഗാന്ധിയും, സുശീലയുമായിരുന്നു മാതാപിതാക്കൾ.
നടാൽ സർവ്വകലാശാലയിൽ നിന്നും ഇള ബി.എ. ബിരുദം പൂർത്തിയാക്കി.
ദക്ഷിണാഫ്രിക്കൻ സർവ്വകലാശാലയിൽ നിന്നും സോഷ്യൽ സയൻസിൽ മറ്റൊരു ബി.എ ബിരുദം കൂടി ഇള കരസ്ഥമാക്കിയിരുന്നു.
ബിരുദത്തിനുശേഷം വെറുലാം ചൈൽഡ് ആന്റ് ഫാമിലി വെൽഫയർ സൊസൈറ്റിയിൽ സാമൂഹ്യപ്രവർത്തകയായിട്ടാണ് അവർ തന്റെ ഔദ്യോഗിക ജീവിതം ആരംഭിച്ചത്.
നടാൽ ഓർഗനൈസേഷൻ ഫോർ വുമൺ എന്ന സംഘടനയുടെ തുടക്കം മുതൽ 1991 വരെ ഇള അതിന്റെ  എക്സിക്യൂട്ടീവ് അംഗമായിരുന്നു.
നടാൽ ഇന്ത്യൻ കോൺഗ്രസ്സിലൂടെയാണ് ഇള തന്റെ രാഷ്ട്രീയ ജീവിതം ആരംഭിക്കുന്നത്.
ദക്ഷിണാഫ്രിക്കയിലെ ഇന്ത്യൻ വംശജരുടെ നേർക്കുള്ള ഭരണകൂടത്തിന്റെ വേർതിരിവു അവസാനിപ്പിക്കാൻ രൂപം കൊടുത്ത ഒരു സംഘടനയായിരുന്നു ഇത്.
ഈ സംഘടനയുടെ വൈസ് പ്രസിഡന്റായിരുന്നു ഇള.
1975 ൽ രാഷ്ട്രീയപ്രവർത്തനം നടത്തുന്നതിൽ നിന്നും ഇളയെ ഭരണകൂടം തടയുകയും,  ഒമ്പതു കൊല്ലത്തോളം അവരെ വീട്ടു തടങ്കലിലാക്കുകയും ചെയ്തു.
ദക്ഷിണാഫ്രിക്കയിലെ വർണ്ണവിവേചനത്തിനെതിരേയുള്ള സമരത്തിൽ അവരുടെ ഒരു മകൻ കൊല്ലപ്പെടുകയും ചെയ്തു.
1994 ലെ പൊതുതിരഞ്ഞെടുപ്പിൽ അവർ ദക്ഷിണാഫ്രിക്കൻ പാർലിമെന്റിലേക്കു തിരഞ്ഞെടുക്കപ്പെട്ടു.
പുരസ്കാരങ്ങൾ 2007 ൽ ഭാരതസർക്കാർ ഇള ഗാന്ധിയെ പത്മഭൂഷൺ പുരസ്കാരം നൽകി ആദരിച്ചു.
2014 ൽ പ്രവാസി  ഭാരതീയർക്കു നൽകുന്ന, പ്രവാസി ഭാരതീയ സമ്മാൻ പുരസ്കാരം ലഭിച്ചത് ഇള ഗാന്ധിക്കായിരുന്നു.
ഇള ഫൗണ്ടേഷൻ ഇംഗ്ലീഷ് വിലാസം https://ml.wikipedia.org/wiki/Ela_foundation
ഇള ഫൗണ്ടേഷൻ (Ela Foundation) പ്രകൃതി വിദ്യാഭ്യാസത്തിലും സംരക്ഷണത്തിലും അർപ്പിച്ചിട്ടുള്ള സർക്കാരിതര സംഘടനയാണ്.
ഡോ. സതീഷ് പാണ്ഡെ സ്ഥാപക പ്രസിഡ്ന്റാണ്.
ഇളയ്ക്ക് ദേശീയ അന്തർ ദേശീയ പ്രസിദ്ധീകരണങ്ങൾ ഉണ്ട്.
ഇല്ലൂമിനൻസ് ഇംഗ്ലീഷ് വിലാസം https://ml.wikipedia.org/wiki/Illuminance യൂണിറ്റുകളും പദങ്ങളും ഉള്ള രേഖാചിത്രം.
ഒരു നിശ്ചിത ഉപരിതലത്തിൽ വ്യാപിക്കുകയും പ്രകാശിപ്പിക്കുകയും ചെയ്യുന്ന പ്രകാശത്തിന്റെ അളവാണ് ഇല്ലൂമിനൻസ് .
ഫോട്ടോമെട്രിയിൽ , ഒരു യൂണിറ്റ് വിസ്തീർണ്ണത്തിൽ , ഒരു ഉപരിതലത്തിലെ മൊത്തം ലൂമിനസ് ഫ്ലക്സ് ആണ് ഇല്ലൂമിനൻസ് .
അതുപോലെ, ഒരു ഉപരിതലത്തിൽ നിന്ന് പുറപ്പെടുവിക്കുന്ന യൂണിറ്റ് ഏരിയയിലെ ലൂമിനൻസ് ഫ്ലക്സ് ആണ് ലൂമിനസ് എമിറ്റൻസ്.
ലൂമിനസ് എമിറ്റൻസിനെ ലൂമിനസ് എക്സിറ്റൻസ് എന്നും വിളിക്കുന്നു.
ഇവ അളക്കുന്നത് എസ്‌ഐ ഡിറൈവ്ഡ് യൂണിറ്റുകളിൽ ലക്സ് (എൽഎക്സ്), അല്ലെങ്കിൽ തുല്യമായി ചതുരശ്ര മീറ്ററിന് ല്യൂമെൻസിൽ ( എൽഎം · എം −2 ) ആണ്.
സി‌ജി‌എസ് സിസ്റ്റത്തിൽ‌, ഇല്ലൂമിനന്സിന്റെ യൂണിറ്റ് ഫോട്ട് ആണ്, ഇത് 10000 ലക്സിന് തുല്യമാണ്.
ഫോട്ടോഗ്രഫിയിൽ ഉപയോഗിക്കുന്ന ഇല്ലുമിനൻസിന്റെ മെട്രിക് ഇതര യൂണിറ്റാണ് ഫൂട്ട്-കാൻഡിൽ.
പ്രകാശം പരക്കുന്ന പ്രദേശത്തിന്റെ തെളിച്ചം മനുഷ്യർ എങ്ങനെ കാണുന്നു എന്നതുമായും ഇല്ലൂമിനൻസ് ബന്ധപ്പെട്ടിരിക്കുന്നു.
തൽഫലമായി, മിക്ക ആളുകളും ഇല്ലൂമിനൻസ്, തെളിച്ചം എന്നീ പദങ്ങൾ പരസ്പരം മാറിമാറി ഉപയോച്ച് ആശയക്കുഴപ്പത്തിലേക്ക് നയിക്കുന്നു.
തെളിച്ചം എന്നത് ലൂമിനൻസിനെ വിവരിക്കാനും ഉപയോഗിക്കാറുണ്ട്.
അതിനാൽ, ഫിസിയോളജിക്കൽ സെൻസേഷനുകളെയും പ്രകാശത്തെക്കുറിച്ചുള്ള ധാരണകളെയും കുറിച്ചുള്ള അളവില്ലാത്ത പരാമർശങ്ങൾക്ക് മാത്രമല്ലാതെ "തെളിച്ചം" എന്നത് ഒരിക്കലും ക്വാണ്ടിറ്റേറ്റീവ് വിവരണത്തിനായി ഉപയോഗിക്കരുത്.
മനുഷ്യന്റെ കണ്ണിന് 2 ട്രില്യൺ ഫോൾഡ് റേഞ്ച് പരിധിയേക്കാൾ കൂടുതൽ കാണാൻ കഴിയും: 5 × 10−5 ലക്സിൽ, നക്ഷത്രവെളിച്ചത്തിൽ വെളുത്ത വസ്തുക്കൾ തിരിച്ചറിയാൻ കഴിയും.
മറ്റേ അറ്റത്ത്, വലിയ വാചകം 10 8 ലക്സിൽ അല്ലെങ്കിൽ സൂര്യപ്രകാശത്തിലേതിന്റെ 1000 ഇരട്ടി വായിക്കാൻ കഴിയും.
സാധാരണ ഇല്ലൂമിനൻസ് അളവ് തൊഴിൽ സാഹചര്യങ്ങളിലെ പ്രകാശം അളക്കുന്നതിനുള്ള ഒരു ലക്സ് മീറ്റർ ലൈറ്റിംഗ് അവസ്ഥ ഫൂട്ട് കാൻഡിൽ ലക്സ് പൂർണ്ണ പകൽ 1,000 10,000 മൂടിക്കെട്ടിയ ദിവസം 100 1,000 വളരെ ഇരുണ്ട ദിവസം 10 100 സന്ധ്യ 1 10 ആഴത്തിലുള്ള സന്ധ്യ 0.1 1 പൂർണ്ണചന്ദ്രൻ 0.01 0.1 അർദ്ധ ചന്ദ്രൻ 0.001 0.01 സ്റ്റാർലൈറ്റ് 0.0001 0.001 ജ്യോതിശാസ്ത്രം
ജ്യോതിശാസ്ത്രത്തിൽ , ഭൂമിയുടെ അന്തരീക്ഷത്തിൽ കാണുന്ന നക്ഷത്രങ്ങളുടെ ഇല്ലൂമിനൻസ് അവയുടെ തെളിച്ചത്തിന്റെ അളവുകോലായി ഉപയോഗിക്കുന്നു.
ദൃശ്യമാകുന്ന ബാൻഡിലെ ദൃശ്യകാന്തികമാനമാണ് സാധാരണ യൂണിറ്റുകൾ.
ഈ ഫോർമുല ഉപയോഗിച്ച് വി-മാഗ്നിറ്റ്യൂഡുകൾ ലക്സിലേക്ക് പരിവർത്തനം ചെയ്യാം E v = 10 ( − 14.18 − M v ) / 2.5 {\displaystyle E_{\mathrm {v} }=10^{(-14.18-M_{\mathrm {v} })/2.5}} ,
ഇവിടെ E v എന്നത് ലക്സിലെ ഇല്ലൂമിനൻസ് ആണ്, M v എന്നത് അപ്പാരന്റ് മാഗ്നിറ്റ്യൂഡും.
വിപരീതമായി M v = − 14.18 − 2.5 log ⁡ ( E v ) {\displaystyle M_{\mathrm {v} }=-14.18-2.5\log(E_{\mathrm {v} })} .
ഇതും കാണുക ഇറാഡിയൻസ് എക്‌സ്‌പോഷർ മൂല്യം ലൂമിനൻസ് അവലംബം പുറം കണ്ണികൾ ഇല്ല്യൂമിനൻസ് കൺവെർട്ടർ Archived 2010-02-10 at the Wayback Machine .
നോളഡ്‌ജെഡൂർ, എൽ‌എൽ‌സി (2005) ലൈബ്രറി ഓഫ് യൂണിറ്റ്സ് ആൻഡ് കോൺസ്റ്റന്റ്സ്: ഇല്ല്യൂമിനൻസ് ക്വാണ്ടിറ്റി ക്യാമറയുടെ എക്‌സ്‌പോഷർ മീറ്റർ ഉപയോഗിച്ച് തിളക്കവും പ്രകാശവും കണക്കാക്കാനുള്ള കൊഡക്കിന്റെ Archived 2007-08-05 at the Wayback Machine .
ഗൈഡ്.
PDF ഫോമിലും ലഭ്യമാണ്.
പ്രകാശമിതിയിലെ അളവുകൾ ക സ തി അളവ്കോൽ സൂചകം അന്താരാഷ്ട്ര ഏകകം ഏകക സൂചകം ഡയമെൻഷൻ കുറിപ്പുകൾ Luminous energy Q v lumen second lm ⋅ s T ⋅ J units are sometimes called talbots പ്രകാശപ്രവാഹം(Luminous flux) Φ v lumen (= cd ⋅ sr ) lm J also called luminous power പ്രകാശതീവ്രത(Luminous intensity) I v candela (= lm/sr) cd J an SI base unit , luminous flux per unit solid angle Luminance L v candela per square metre cd/m 2 L − 2 ⋅ J units are sometimes called nits Illuminance E v lux (= lm/m 2 ) lx L − 2 ⋅ J used for light incident on a surface Luminous emittance M v lux (= lm/m 2 ) lx L − 2 ⋅ J used for light emitted from a surface Luminous exposure H v lux second lx ⋅ s L − 2 ⋅ T ⋅ J Luminous energy density ω v lumen second per metre 3 lm ⋅ s ⋅ m − 3 L − 3 ⋅ T ⋅ J Luminous efficacy η lumen per watt lm/ W M − 1 ⋅ L − 2 ⋅ T 3 ⋅ J ratio of luminous flux to radiant flux Luminous efficiency V 1 also called luminous coefficient See also: SI · Photometry · Radiometry SI photometry quantities Quantity Unit Dimension Notes Name Symbol Name Symbol Symbol Luminous energy Q v lumen second lm ⋅s T J The lumen second is sometimes called the talbot .
Luminous flux , luminous power Φ v lumen (= candela steradian ) lm (= cd⋅sr) J Luminous energy per unit time Luminous intensity I v candela (= lumen per steradian) cd (= lm/sr) J Luminous flux per unit solid angle Luminance L v candela per square metre cd/m 2 (= lm/(sr⋅m 2 )) L −2 J Luminous flux per unit solid angle per unit projected source area.
The candela per square metre is sometimes called the nit .
Illuminance E v lux (= lumen per square metre) lx (= lm/m 2 ) L −2 J Luminous flux incident on a surface Luminous exitance, luminous emittance M v lumen per square metre lm/m 2 L −2 J Luminous flux emitted from a surface Luminous exposure H v lux second lx⋅s L −2 T J Time-integrated illuminance Luminous energy density ω v lumen second per cubic metre lm⋅s/m 3 L −3 T J Luminous efficacy (of radiation) K lumen per watt lm/ W M −1 L −2 T 3 J Ratio of luminous flux to radiant flux Luminous efficacy (of a source) η lumen per watt lm/ W M −1 L −2 T 3 J Ratio of luminous flux to power consumption Luminous efficiency, luminous coefficient V 1 Luminous efficacy normalized by the maximum possible efficacy See also: SI · Photometry · Radiometry ↑ Standards organizations recommend that photometric quantities be denoted with a subscript "v" (for "visual") to avoid confusion with radiometric or photon quantities.
For example: USA Standard Letter Symbols for Illuminating Engineering USAS Z7.1-1967, Y10.18-1967 ↑ The symbols in this column denote dimensions ; " L ", " T " and " J " are for length, time and luminous intensity respectively, not the symbols for the units litre, tesla and joule.
↑ Alternative symbols sometimes seen: W for luminous energy, P or F for luminous flux, and ρ for luminous efficacy of a source.
ഇള (വിവക്ഷകൾ) ഇള അരുൺ - ഹിന്ദി ഗായിക ഇള ഗാന്ധി - ദക്ഷിണാഫ്രിക്കൻ രാഷ്ട്രീയപ്രവർത്തക ഇള ഭട്ട് - സാമൂഹ്യപ്രവർത്തക ഇള പട്‌നായിക് - സാമ്പത്തികശാസ്ത്രജ്ഞ ഇള - പുരാണകഥാപാത്രം ഇള ഫൗണ്ടേഷൻ - പ്രകൃതി സംരക്ഷണ സംഘടന ഇള പന്ത് - ഇന്ത്യൻ രാഷ്ട്രീയപ്രവർത്തക ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അനോഫെലിസ് ഇംഗ്ലീഷ് വിലാസം https://ml.wikipedia.org/wiki/Anopheles
ഡിപ്റ്റിറ  (Diptera)  ഗോത്രത്തിൽ ക്യൂലിസിഡേ കുടുംബത്തിൽപ്പെടുന്ന കൊതുകളുടെ ഒരു ജീനസ് ആണ് അനോഫെലീസ് (Anopheles).
ലോകമെമ്പാടുമായി  484  ഇനങ്ങൾ  (സ്പീഷീസുകൾ) ഈ ജീനസ്സിലുണ്ട്.
ഇന്ത്യയിൽ 58 ഇനം  അനോഫെലിസ്  കൊതുകുകൾ ഉള്ളതിൽ  പ്രധാനമായും ആറ്  ഇനങ്ങൾ ആണ് മലമ്പനി പരത്തുന്നത്‌ അനോഫെലിസ് കുലിസിഫാസിസ് (An. culicifacies ) .
ഗ്രാമീണ മലമ്പനിക്ക് കാരണക്കാരി അനോഫെലിസ് ദൈരുസ്  (An. dirus ) അനോഫെലിസ് ഫ്ലൂവിയാട്ടിലിസ് (An . fuviatilis ) അനോഫെലിസ് സ്ടീഫെൻസി (An . stephensi  ) നഗര മലമ്പനിക്ക് കാരണക്കാരി അനോഫെലിസ് മിനിമസ് (An . minimus ) അനോഫെലിസ് സന്റൈക്കാസ്(An . sundaicus ) തിരിച്ചറിയൽ
അനോഫെലിസ് കൊതുകുകളുടെ ചിറകിൽ കറുത്തതും വെളുത്തതുമായ പുള്ളികൾ പോലെ ശൽക്കങ്ങൾ (scales ) ‍കാണാം.
ഇവ വിശ്രമിക്കുന്ന സമയത്ത് തല താഴ്ത്തി ശരീരം തറനിരപ്പിനു ലംബമായാണ് വൈക്കുക.
ഇതിനാൽ തറനിരപ്പിനു സമാന്തരമായി  ശരീരം കാണുന്ന ക്യൂലക്സുകളിൽനിന്നും അനോഫെലിസുകളെ നി‍ഷ്പ്രയാസം തിരിച്ചറിയാൻ ‍സാധിക്കും.
പ്ലാസ്മോടിയം
മലമ്പനിക്കു കാരണമായ പ്ലാസ്മോഡിയത്തിന്റെ ജീവിതചക്രം പരിപൂർണമാകാൻ ഈ കൊതുകും മനുഷ്യനും കൂടിയേതീരൂ.
1880 ല് ലാവേറാൻ ആണ് മലമ്പനി രോഗിയുടെ രക്തത്തിൽ പ്ലാസ്മോടിയത്തെ കണ്ടെത്തിയത്.
1898 ല് സർ റൊണാൾഡ് റോസാണ് ആദ്യമായി മലമ്പനി പരത്തുന്നതിൽ കൊതുകിനുള്ള പങ്ക് കണ്ടുപിടിച്ചത്.
പ്ലാസ്മോഡിയത്തിൻറെ വിവിധ ജീവിതദശകളിൽ ആദ്യപകുതി അനോഫെലിസ്‌  പെൺ കൊതുകുകളുടെ ശരീരത്തിൽ കഴിയുന്നു.
ജീവചക്രം
അനോഫിലിസ് സന്റൈക്കാസ് ഒഴികെ ബാക്കി അനോഫില്സ് കൊതുകുകളെല്ലാം ശുദ്ധ ജലത്തിലാണ് ജീവ ചക്രം പൂർത്തിയാക്കുന്നത് .
അനോഫിലിസ് സന്റൈക്കാസ് ഉപ്പു കലർന്ന വെള്ളത്തിലും വളരും.
അനോഫെലീസിൻറെ എല്ലാ സ്പീഷീസുകളുടേയും മുട്ടകൾ ഒറ്റയൊറ്റയായാണ് കാണപ്പെടുക.
ദീർഘവ്യത്താക്യതിയിലുള്ള ഓരോ മുട്ടയുടേയും ഇരുവശങ്ങളിലായി കാറ്റുനിറച്ച ഒരു പ്രത്യേകഭാഗം കാണാം.
ഇതുള്ളതിനാൽ മുട്ടകൾ വെള്ളത്തിൽ പൊങ്ങിക്കിടക്കും.24  മണിക്കൂറിനുള്ളിൽ   മുട്ടവിരിഞ്ഞുണ്ടാകുന്ന ലാർവകളെ കൂത്താടികൾ എന്നു വിളിക്കുന്നു.
വലിയ തലയും, 9-10 ഖണ്ഡങ്ങൾ ചേർന്നുണ്ടായ ശരീരവുമുള്ള കൂത്താടി തികച്ചും ഒരു ജലജീവിയാണെങ്കിലും അന്തരീക്ഷ വായുവാണ് ശ്വസിക്കുന്നത്.
ഭക്ഷണം, ആല്ഗയും മറ്റു സൂക്ഷ്മ ജീവികളുമാണ്.
ഉദരത്തിന്റെ അവസാന ഖണ്ഡത്തിൽ  കാണുന്ന സുഷിരത്തിലൂടെ (spiracle/ rudimentary breathing tube)  ഇത് വായൂ വലിച്ചെടുക്കുന്നു.
ജലനിരപ്പിനു തൊട്ടുതാഴെ സമാന്തരമായാണ് കൂത്താടി കാണപ്പെടുക.
ഉദര ഖന്ധങ്ങളിൽ കാണുന്ന കൈപ്പത്തി ആകൃതിയിൽ ഉള്ള രോമാക്കൂട്ടങ്ങളുടെ (palmate  hairs ) ഇടയിൽ കാണുന്ന വായു കുമിളകളുടെ സഹായത്താൽ ആണ്  ജലനിരപ്പിനു തൊട്ടുതാഴെ  സമാന്തരമായി  കൂത്താടികൾ കാണപ്പെടുന്നത് .
ഉറ ഉരിക്കലിലൂടെ  ലാർവ  വളർന്ന്പ്യൂപ്പ (Pupa) ആയിത്തീരുന്നു.
മറ്റെല്ലാ ഷഡ്പദങ്ങളുടെയും പ്യൂപ്പയിൽനിന്നും വ്യത്യസ്തമാണ് കൊതുകിന്റേത്.
ആഹാരം കഴിക്കുക എന്നതൊഴിച്ച് ലാർവ ചെയ്യുന്ന എല്ലാ പ്രവർത്തികളും കൊതുകിൻറെ പ്യുപ്പയും ചെയ്യും.
ഉരോഭാഗത്തുള്ള കോളാമ്പി (trumpet ) പോലെ   ഉള്ള  രണ്ടു കുഴലുകളാണ്  ഇവയുടെ ശ്വസനാവയവങ്ങൾ.
മുട്ട, കൂത്താടി, പ്യൂപ്പ എന്നീ ദശകൾ   പിന്നിട്ടു,   കൊതുകായിത്തീരുവാൻ  ഏഴു മുതൽ പതിന്നാലു  ദിവസം വേണം.
Source P 1571  of  Current Science  vol 92  No 11 , 10 June 2007 .
അനോമലി ഡിറ്റക്ഷൻ ഇംഗ്ലീഷ് വിലാസം https://ml.wikipedia.org/wiki/Anomaly_detection ഒരു പരമ്പരയുടെ ഭാഗം യന്ത്ര പഠനവും ഡാറ്റ മൈനിംഗും പ്രശ്നങ്ങൾ വർഗ്ഗീകരണം റിഗ്രൈഷൻ ക്ലസ്റ്ററിംഗ് ഡൈമെൻഷൻ റിഡക്ഷൻ ഡെൻസിറ്റി എക്സ്റ്റിമേഷൻ അപാകത കണ്ടെത്തൽ ഡാറ്റ ക്ലീനിംഗ് ഓട്ടോഎംഎൽ അസ്സോസിയേഷൻ സ്ട്രക്ചേർഡ് പ്രഡിക്ഷൻ ഫീച്ചർ എൻജിനീയറിംഗ് ഫീച്ചർ ലേണിംഗ് ഓൺലൈൻ പഠനം റീഇൻഫോഴ്സ്മെന്റ് ലേണിംഗ് സൂപ്പർവൈസ്ഡ് ലേണിംഗ് സെമി-സൂപ്പർവൈസ്ഡ് ലേണിംഗ് അൺ-സൂപ്പർവൈസ്ഡ് ലേണിംഗ് ലേണിംഗ് ടു റാങ്ക് ഗ്രാമർ ഇൻഡക്ഷൻ മേൽനോട്ടത്തിലുള്ള പഠനം ( വർഗ്ഗീകരണം • റിഗ്രൈഷൻ ) ഡിസിക്ഷൻ ട്രീ എസെമ്പിൾസ് ബാഗിംഗ് ബൂസ്റ്റിംഗ് റാൻഡം ഫോറസ്റ്റ് ''കെ''-എൻഎൻ ലീനിയർ റിഗ്രൈഷൻ നേയ്-വ് ആർട്ടിഷ്യൽ ന്യൂറൽ നെറ്റ് വർക്ക് ലോജിസ്റ്റിക് റിഗ്രഷൻ പെർസെപ്ട്രോൺ റിലവൻസ് വെക്റ്റർ മെഷീൻ (RVM) സപ്പോർട്ട് വെക്റ്റർ മെഷീൻ (SVM) ക്ലസ്റ്ററിംഗ് ബിർച്ച് ക്യൂർ ഹൈറാർക്കിക്കൽ ''കെ''-മീൻസ് ഫസ്സി എക്സ്പെക്ടേക്ഷൻ-മാക്സിമൈസേഷൻ (EM) ഡിബി സ്കാൻ ഒപ്ക്ടിക്സ് മീൻ ഷിഫ്റ്റ് ഡൈമെൻഷാലിറ്റി റിഡക്ഷൻ ഫാക്ടർ അനാലിസിസ് സിസിഎ(CCA) ഐസിഎ(ICA) എൽഡിഎ(LDA) എൻഎംഎഫ്(NMF) പിസിഎ(PCA) പിജിഡി(PGD) ടി-എസ്എൻഇ(t-SNE) എസ്ഡിഎൽ(SDL) സ്ട്രക്ചേർഡ് പ്രഡിക്ഷൻ ഗ്രാഫിക്കൽ മോഡൽസ് ബയേസ് നെറ്റ് കണ്ടീഷണൽ റാൻഡം ഫീൽഡ് ഹിഡൻ മാർക്കോവ് മോഡൽ അനാമലി ഡിറ്റക്ഷൻ റാൻസാക്ക് ''കെ''-എൻഎൻ ലോക്കൽ ഔട്ട്ലീയർ ഫാക്ടർ ഐസെലോഷൻ ഫോറസ്റ്റ് ആർട്ടിഫിഷൽ ന്യൂറൽ നെറ്റ് വർക്ക് ഓട്ടോഎൻകോഡർ കോഗ്നറ്റീവ് കമ്പ്യൂട്ടിംഗ് ഡീപ് ലേണിംഗ് ഡീപ്ഡ്രീം മൾട്ടിലെയർ പെർസെപ്‌ട്രോൺ ആർഎൻഎൻ(RNN) എൽഎസ്ടിഎം(LSTM) ജിആർയു(GRU) ഇഎസ്എൻ(ESN) റിസർവോയർ കമ്പ്യൂട്ടിംഗ് നിയന്ത്രിത ബോൾട്ട്സ്മാൻ മെഷീൻ ഗാൻ(GAN) സോം(SOM) കൺവല്യൂഷണൽ ന്യൂറൽ നെറ്റ്‌വർക്ക് യു-നെറ്റ് ട്രാൻസ്ഫോർമർ വിഷൻ സ്പൈക്കിംഗ് ന്യൂറൽ നെറ്റ്‌വർക്ക് മെംട്രാൻസിസ്റ്റർ ഇലക്ട്രോകെമിക്കൽ റാം (ECRAM) റീഎൻഫോഴ്സ്മെന്റ് ലേണിംഗ് ക്യു-ലേണിംഗ് സാർസാ(SARSA) ടെംപോറൽ ഡിഫറൻസ് (TD) മൾട്ടി-എജന്റ് സെൽഫ്-പ്ലേ(Self-play) ലേണിംഗ് വിത്ത് ഹ്യൂമൻസ് ആക്ടീവ് ലേണിംഗ് ക്രൗഡ് സോഴ്സിംഗ് ഹ്യൂമൻ-ഇൻ-ദി-ലൂപ്പ് മോഡൽ ഡയഗ്നോസ്റ്റിക്സ് ലേണിംഗ് കർവ് തിയറി കേർണൽ മെഷീനുകൾ ബൈയാസ് വേരിയൻസ് ട്രേഡ്-ഓഫ് കമ്പ്യൂട്ടേഷണൽ ലേണിംഗ് സിദ്ധാന്തം എംബിരിക്കൽ റിസ്ക് മിനിമൈസേഷൻ ഓക്കാം ലേണിംഗ് പാക്ക്(PAC) ലേണിംഗ് സ്റ്റാറ്റിസ്റ്റിക്കൽ ലേണിംഗ് വിസി സിദ്ധാന്തം മെഷീൻ ലേണിംഗ് വേദികൾ ന്യൂറ്ഐപിഎസ്(NeurIPS) ഐസിഎംഎൽ(ICML) ഐ.സി.എൽ.ആർ എംഎൽ(ML) ജെഎംഎൽആർ(JMLR) അനുബന്ധ ലേഖനങ്ങൾ ഗ്ലോസറി ഓഫ് ആർട്ടിഫിഷ്യൽ ഇന്റലിജൻസ് മെഷീൻ ലേണിംഗ് ഗവേഷണത്തിനുള്ള ഡാറ്റാസെറ്റുകളുടെ ലിസ്റ്റ് മെഷീൻ ലേണിംഗിന്റെ രൂപരേഖ ക സ തി
ഡാറ്റാ വിശകലനത്തിൽ, അനോമലി ഡിറ്റക്ഷൻ ( ഔട്ട്‌ലിയർ ഡിറ്റക്ഷൻ എന്നും ചിലപ്പോൾ നോവൽറ്റി ഡിറ്റക്ഷൻ എന്നും അറിയപ്പെടുന്നു).
അതായത് കൂട്ടത്തിൽ പെടാതെ ഒറ്റപ്പെട്ടു നിൽക്കുന്നവയെ കണ്ടെത്തുക.
ഉദാഹരണത്തിന്  ഒരു കൂട്ടം വിദ്യാർത്ഥികളെ സങ്കൽപ്പിക്കുക അതിൽ മിക്കവർക്കും സമാനമായ ടെസ്റ്റ് സ്കോറുകൾ ലഭിക്കുമ്പോൾ, ഏതാനും  കുറച്ചുപേർക്ക് വളരെ ഉയർന്നതോ തീരെ കുറഞ്ഞതോ ആയ സ്കോറുകൾ ലഭിക്കുന്നു.
ഈ ഔട്ട്‌ലയറുകളെ (കൂട്ടം തെറ്റിയവ) അപഗ്രഥിക്കുന്നതിലൂടെ  പലപ്പോഴും വിലയേറിയ വിവരങ്ങൾ ലഭിച്ചെന്നു വരാം.
സാധാരണ ഡാറ്റാ പോയിന്റുകളിൽ നിന്ന് കാര്യമായി വ്യതിചലിക്കുന്ന വിചിത്രമായ സംഭവങ്ങൾ കണ്ടെത്തുന്ന ഒരു ഡിറ്റക്ടീവ് പോലെ, അസാധാരണമായ ഈ സംഭവങ്ങൾ കണ്ടെത്തുന്നത് ഈ പ്രക്രിയയിൽ ഉൾപ്പെടുന്നു.
അടിസ്ഥാനപരമായി, ഇത് ഭൂരിഭാഗം ഡാറ്റാസെറ്റും നിർവചിച്ചിരിക്കുന്നതും പ്രതീക്ഷിക്കുന്നതുമായ പാറ്റേണുകളുമായോ പെരുമാറ്റങ്ങളുമായോ പൊരുത്തപ്പെടാത്ത ഡാറ്റ റിബലുകളെ കൃത്യമായി കണ്ടെത്തുന്നതിനെക്കുറിച്ചാണ് ഇവിടെ പറയുന്നത്.
അത്തരം ഉദാഹരണങ്ങൾ വ്യത്യസ്തമായ ഒരു മെക്കാനിസം സൃഷ്ടിച്ചതാണോ എന്ന സംശയം ജനിപ്പിച്ചേക്കാം , അല്ലെങ്കിൽ ആ ഡാറ്റയുടെ ബാക്കിയുള്ളവയുമായി പൊരുത്തപ്പെടുന്നില്ല.